Diari Oficial de la Generalitat Valenciana


Sumari del DOGV 885, del 17-08-1988 (1988/811833)

ORDRE de 26 de maig de 1988, de la Conselleria de Cultura, Educació i Ciència, per la qual es convoquen ajudes per a la microfilmació de col.leccions periòdiques valencianes que hi ha a les biblioteques publiques municipals de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/05/26/(1)/dof/vci/html**

### Dades del document

Número de DOGV
:   885

Data del DOGV
:   17-08-1988

Secció del DOGV
:   DISPOSICIONS GENERALS

Número del document
:   1988/811833


Data del document
:   26-05-1988

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 26 de maig de 1988, de la Conselleria de Cultura, Educació i Ciència,per la qual es convoquen ajudes per a la microfilmació de col.leccions periòdiques valencianes que hi ha a les biblioteques públiques municipals de la Comunitat Valenciana.  
El Govern Valencià ha assumit, com una de les tasques prioritàries, l'atenció envers el patrimoni cultural de la Comunitat Valenciana. Això requereix una política adequada que contribuesca a divulgar-ne el contingut i en garantesca la protecció i la conservació perfecta.  
Dins d'aquest patrimoni cultural destaquen per la importància les nombroses col·leccions de publicacions periòdiques valencianes que hi ha a les biblioteques públiques municipals del nostre àmbit, les quals constitueixen en molts casos veritables fons de la nostra història i són exemplars únics que cal salvaguardar.  
Per això mateix, i d'acord amb el que disposa l'article 8 de la Llei 1/88, de 29 de febrer, de Pressupostos de la Generalitat Valenciana per a l'exercici de 1988,  
ORDENE:  
Article primer  
Convocar un concurs públic per a la concessió d'ajudes a projectes de microfilmació de col·leccions de publicacions periòdiques que hi ha a les biblioteques públiques municipals i aprovar les bases per les quals es regeix, incloses com a annex a aquesta Ordre.  
Article segon  
Les ajudes a què fa referència l'article anterior contribuiran al finançament parcial o total de les despeses derivades dels projectes de microfilmació.  
Article tercer  
Les ajudes regulades per aquesta ordre seran a càrrec dels crèdits pressupostaris disponibles per a aquesta finalitat en la partida pressupostària 62.06.254.2.454.7.  
DISPOSICIONS FINALS:  
Primera  
La Direcció General de Cultura queda facultada perquè, en l'àmbit de les seues competències, adopte les mesures necessàries per tal de dur endavant allò que disposa aquesta Ordre.  
Segona  
Aquesta Ordre entrarà en vigor el mateix dia que es publique en el Diari Oficial de la Generalitat Valenciana.  
València, '6 de maig de 1988.  
El Conseller de Cultura, Educació i Ciència,  
CEBRIA CISCAR I CASABAN  
Bases de la convocatòria d'ajudes per a la microfilmació de col·leccions periòdiques valencianes existents a les biblioteques públiques municipals de la Comunitat Valenciana  
Primera  
1. Podran optar a aquestes ajudes els ajuntaments de tots els municipis de la Comunitat Valenciana que tinguen en les biblioteques col·leccions de publicacions periòdiques valencianes anteriors a 1958.  
2. Es podran finançar amb càrrec a aquestes ajudes els tipus d'inversions següents:  
a) Despeses de microfilmació de les esmentades col·leccions en pel·lícules de 35 mm., master i dues còpies.  
b) Adquisició d'aparells lectors-reproductors dels microfilms realitzats amb càrrec a aquestes ajudes, si s'escau.  
Segona  
Tindran prioritat per a la consecució de les subvencions les peticions següents:  
a) Les que es referesquen a col·leccions de les quals no hi haja constància d'haver-ne cap altre exemplar.  
b) Les que es referesquen a col·leccions de les quals, encara que n'hi haja un exemplar a l'Hemeroteca Nacional o Municipal de Madrid, no figure en la Biblioteca Valenciana.  
Tercera  
1. Aquestes ajudes es finançaran amb els crèdits que figuren en els pressupostos de la Generalitat Valenciana consignats amb aquesta finalitat.  
2. Exportació de la Conselleria de Cultura, Educació i Ciència en el finançament de cada petició que resulte inclosa serà total o parcial al cost total de la inversió que es realitze en 1988. Els ajuntaments hauran d'aportar amb càrrec als seus pressuposts de 1988 la part no finançada per la Generalitat Valenciana.  
Quarta  
1. El termini per a la presentació de sol·licituds serà de dos mesos comptadors des de l'endemà de la publicació d'aquesta convocatòria en el Diari Oficial de la Generalitat Valenciana.  
2. " sol·licitud d'ajuda econòmica es realitzarà en l'acord del Ple de la Corporació en què es farà constar:  
a) La sol·licitud d'ajuda econòmica a la Conselleria de Cultura, Educació i Ciència.  
b) Programa de microfilmació previst.  
c) Pressupost i pla de finançament, especificant les quantitats a invertir en cada exercici, si el termini dexecució és superior a un any.  
d) Pla d'execució del programa complet per anualitats.  
e) Compromís de l'ajuntament d'aportació econòmica en la quantia no finançada per la Generalitat Valenciana, i també l'excés que pogués haver, si'escau, en la contracta definitiva.  
f) Compromís de l'Ajuntament que, en el cas de ser beneficiari d'aquesta ajuda, cedirà el màster i una de les còpies a la Generalitat Valenciana.  
Cinquena  
Les sol·licituds s'han de presentar amb els documents següents:  
a) Llista completa de les publicacions a microfilmar, tot especificant els anys que comprén.  
b) Pressupost del cost total de la microfilmació realitzada en 35 mm. incloent-hi el màster i dues còpies.  
c) Pressupost total, si s'escau, de l'equip llector-reproductor de pel·lícula de 35 mm.  
d) Certificat de l'Interventor de l'ajuntament que hi ha consignació en el pressupost municipal de 1988 per a finançar l'aportació.  
e) Certificació del Secretari en què es farà constar que l'ajuntament no ha rebut cap subvenció per a aquesta mateixa inversió o arribat el cas, una fotocòpia compulsada de la notificació en què es comunicà a l'ajuntament la concessió d'altres subvencions per a aquesta mateixa finalitat.  
f) Entitat bancària i nombre del compte corrent on s'ha d'ingressar la transferència en cas que s'atorgue l'ajuda, i el número del CIF de l'ajuntament.  
2. La documentació demanada en aquesta base es presentarà per duplicat en el Registre General de la Conselleria de Cultura, Educació i Ciència o als Serveis Territorials respectius i serà determinant per a la fixació de prioritats.  
Sisena  
Els programes de microfilmació que sol·liciten aquestes ajudes requeriran un informe tècnic del Servei del Llibre, Arxius i Biblioteques, el qual es reserva en tot cas la inspecció i la comprovació de la realització del programa per mitjà dels seus serveis técnics.  
Setena  
1. La selecció prèvia de les sol·licituds serà realitzada per una Comissió Tècnica presidida per la Directora General de Cultura, de la qual formaran part el Secretari General de la Conselleria de Cultura, Educació i Ciència o la persona en què delegue, la Cap del Servei del Llibre, Arxius i Biblioteques i la Directora de la Biblioteca Pública Valenciana.  
2. La Directora General de Cultura, atenent les sol·licituds presentades i els informes emesos, elaborarà la proposta de distribució d'aquestes ajudes, l'aprovació de les quals correspondrà al Conseller de Cultura, Educació i Ciència. La Resolució d'adjudicació de les ajudes es publicarà en el Diari Oficial de la Generalitat Valenciana.  
Vuitena  
La Conselleria de Cultura, Educació i Ciència no assumirà cap modificació del projecte que supose un augment del preu de la realització ni revisió dels preus. Arribat el cas, l'ajuntament es farà càrrec de l'augment del cost.  
Novena  
La contractació dels programes de microfilmació que obtinguen aquestes ajudes la realitzarà cada ajuntament d'acord amb la legislació vigent.  
Deu  
El pagament de l'aportació de la Generalitat Valenciana es realitzarà d'acord amb el procediment següent:  
a) Aportació de les factures en ferm de la cosa que haja realitzat la microfilmació (original i dues còpies) per l'import de l'ajuda atorgada.  
b) Certificació del Secretari de l'ajuntament que l'import es correspon amb el de la factura i que una de les còpies està dipositada a la Biblioteca Pública Municipal.  
c) Certificació del Cap del Servei del Llibre, Arxius i Biblioteques de la Conselleria de Cultura, Educació i Ciència que l'ajuntament beneficiari ha lliurat el màster i una còpia.  
Onze  
1. L'incompliment o omissió d'aquestes bases per l'ajuntament podrà originar la suspensió provisional o definitiva de les transferències i, arribat el cas, la revocació, que aquesta Conselleria haja de realitzar per tal de satisfer la seua aportació econòmica.  
2. La Conselleria de Cultura, Educació i Ciència es reserva el dret a realitzar totes les inspeccions tècniques i administratives que considere necessàries en tots els aspectes relatius a la realització d'aquestes ajudes.


Còpia Permalink ELI